वाराणसी. काशी आज क्रिसमस की खुशी में सराबोर है। दिनभर शहर के सभी चर्च में प्रार्थना और उत्सव का दौर चलता रहा। लोग एक दूसरे को बधाई दे रहे हैं। सभी धर्मों के लोग चर्च में प्रार्थना के लिए पहुंचे।
गुरुवार रात बारह बजे से पहले चर्च में काफी भीड़ पहुंच चुकी थी। लोग प्रभु यीशु की आराधना में जुटे थे। जैसे ही फादर ने प्रभु का दर्शन कराया खुशी की लहर दौड़ गई। लोगों ने घंटी बजा कर खुशी व्यक्त किया। सभी चर्चों को खूबसूरत ढंग से सजाया गया था, इसके आलावा प्रभु की विभिन्न झांकिया भी सजाई गईं। सुबह प्रार्थना के साथ ही लोगों ने एक दूसरे को क्रिसमस की बधाई दी। इस अवसर पर काशी के सभी चर्चों पर लोगो की भीड़ मेले के रूप में जमा रहीं।
hin_Deva hin_Deva